יהודה היס

יהודה הִיס (נולד ב-11 במאי 1946, י' באייר ה'תש"ו) הוא רופא ישראלי שניהל את המכון לרפואה משפטית בשנים 1988–2004 ומשנת 2004 הרופא המשפטי הראשי במכון. לאחר חשיפת אי סדרים בניהול המכון והמלצת ועדה בראשות השופט בדימוס אריה סגלסון, להעמידו לדין משמעתי, הדיחו שר הבריאות, דני נווה, מהנהלת המכון. הוא פוטר מתפקידו במכון המשפטי באוקטובר 2012. היס מומחה באנטומיה פתולוגית וברפואה משפטית. הוא פרופסור קליני בפקולטה לרפואה ע"ש סאקלר באוניברסיטת תל אביב ובפקולטה לרפואה של האוניברסיטה העברית בירושלים והדסה. נולד בלודז' שבפולין בשם יורק קרצ'בסקי. בגיל 10 עלה לישראל עם הוריו בעליית גומולקה והתגורר בתל אביב. את שירותו בצה"ל עשה בהנדסה הקרבית, ובתום שירותו החל ללמוד כלכלה באוניברסיטה, ולאחר מכן למד רפואה באוניברסיטת בולוניה, והתמחה בישראל ומחוצה לה בגינקולוגיה ובהמשך בפתולוגיה, תחום שבו עסק בשנים הבאות. משנות ה-90 למד פתולוגיה משפטית ורפואה משפטית בארצות הברית, שווייץ, איטליה ואנגליה. בשנת 1988 התמנה למנהל המכון לרפואה משפטית. במסגרת תפקידו ניתח את גופת ראש הממשלה, יצחק רבין, ואת ממצאיו הביא לוועדת שמגר, שהוקמה לחקירת רצח רבין. הדו"ח הפתולוגי שפרסם על נתיחת גופתו היווה תשתית עבור חלק ממצדדי תאוריות הקשר. בדצמבר 2000 פרסם העיתונאי רונן ברגמן מ"ידיעות אחרונות" תחקיר על התנהלות המכון לרפואה משפטית, שבו נטען על סחר באיברים, ללא ידיעת המשפחות, מחדלים בחתימה על דוחות נתיחה, ועל שורה ארוכה של אי סדרים. בעקבות הכתבה הוקמה 'ועדת סגלסון' בראשות השופט אריה סגלסון, שתמכה בטיעונים של ברגמן, ובכך החלה חקירת משטרה כנגד היס, שבסיומה הומלץ להעמידו לדין. אולם, היועץ המשפטי לממשלה, אליקים רובינשטיין, ופרקליטת המדינה, עדנה ארבל, החליטו לעכב את הגשת כתב האישום ולהעמידו לדין משמעתי בלבד. הלחץ הציבורי הביא להדחתו מתפקידו כמנהל המכון לרפואה משפטית, במאי 2004 על ידי שר הבריאות, דני נווה, בשל מה שהגדיר השר "אי ביצוע נהלים וטעויות בשיקול דעת". גם לאחר הדחתו המשיך היס לשמש כרופא המשפטי הראשי של המכון, תחת הנהלת בית החולים "אסף הרופא". על פי דו"ח הממונה על השכר באוצר, בשנת 2008 דורג היס בראש טבלת מקבלי השכר הגבוה בשירות המדינה (לא כולל עובדי משרד הביטחון). שכרו הממוצע עמד על 66,614 ש"ח לחודש. באוקטובר 2012 הודח היס מתפקידו כפתולוג הראשי של המכון לרפואה משפטית על ידי סגן שר הבריאות, יעקב ליצמן, לאור מסקנותיה של ועדה שהוקמה לבדיקת טענות לליקויים בהתנהלותם של אנשי המכון ובמסגרת החלטה לארגון מחדש של המכון. עבודתו של היס במכון לרפואה משפטית הביאה לתביעות אחדות כלפיו וכלפי המכון, בפרט לאחר פרסום ממצאיה של "ועדת סגלסון". בתביעות: אדם, שנדון למאסר לאחר שהורשע בתקיפת בתו הקטינה בסכין ובגרימת חתכים בפניה, עתר לבג"ץ בדרישה לפטר את היס, שחוות דעתו תרמה להרשעה. העתירה נדחתה. בנותיו, אלמנתו, ועזבונו של אדם שבגופתו בוצעה נתיחה שלאחר המוות הגישו תביעה לפיצוי בגין נזקים שנגרמו להם, לטענתם, כתוצאה מהתנהלותם הפסולה של היס ונתבעים נוספים במהלך הנתיחה ולאחריה. התובעים טענו, בין היתר, כי הנתיחה נערכה מבלי שנתקבלה הסכמה כדין לעריכתה. התביעה התקבלה בחלקה, והנתבעים, ובהם היס, חויבו לפצות את התובעות בסכום כולל של 500,000 ש"ח. הוריו של טירון שהתאבד תבעו פיצוי ממשרד הבריאות ומהיס, בטענה שהמכון לרפואה משפטית נטל חלקים ודגימות מגופתו של המנוח מבלי ליידע את הוריו, ובכך גרם להם לפגיעה נפשית. להורים נפסק פיצוי שגובהו יותר מ-1.5 מיליון ש"ח. אחיו של דודו טופז, מיקי גולדנברג, זכה בפיצוי של כ-300,000 ש"ח לאחר שתבע את היס על שהוציא את ליבו של דודו טופז ושמר אותו בצנצנת כפי שחשף אלי ליפשטיין. יהודה היס, ברשת החברתית LinkedIn אביאל מגנזי, רצח ענבל עמרם: פרופ' היס חטף מהשופטת, באתר ynet, 30 באוגוסט 2010 חדשות 2, ‏לבו של דודו טופז הוצא בשלמותו בנתיחת הגופה - ולא נקבר, באתר ‏מאקו‏, 3 במאי 2012 עודד בן עמי, ‏פרופ' היס מתרץ: "מדי פעם קורות טעויות", באתר ‏מאקו‏, 17 במאי 2012 הסניגור הציבורי הראשי: "לחקור את יהודה היס", ישראל היום, 17 במאי 2012 רויטל בלומנפלד, בעקבות פרשת אייזן || ליצמן הורה להקים ועדה לבחינת תפקודו של פרופ' יהודה היס, באתר הארץ, 21 במאי 2012 כרמית ראובן, כתבתנו לענייני בריאות, ליצמן מעוניין לפטר את פרופ' היס והקים ועדה, באתר ynet, 21 במאי 2012 בועז פיילר וכרמית ראובן, משפחות המתים: לשפוט את היס, לא רק להדיח, באתר ynet, 16 באוקטובר 2012 רויטל חובל, רוני לינדר-גנץ, משרד המשפטים מוסיף לשלם לפרופ' יהודה היס אלפי שקלים על עדויותיו בבית המשפט, באתר הארץ, 7 באוגוסט 2015 מאמרי יהודה היס באתר גוגל סקולר דו"ח סגלסון המלא אודות המכון לרפואה משפטית ותפקודו של פרופ’ יהודה היס, התנועה לחופש המידע, 4 בנובמבר 2007 דן אבן, המחליף של פרופ' היס: המתלונן הראשי נגדו, באתר הארץ, 13 במרץ 2013 כרמית ראובן, טלטלה במערכת הבריאות: פרופ' יהודה היס פוטר, באתר ynet, 15 באוקטובר 2012 אלפון הפקולטה לרפואה, אוניברסיטת תל אביב פרופ’ יהודה היס הפורום הפלילי אורי יבלונקה, דן אבן ואילאיל שחר, תיאוריה עם חורים, באתר nrg‏, 1 בנובמבר 2005 עופר מאיר, שר הבריאות הדיח את פרופ' היס מתפקידו, באתר ynet, 10 במאי 2004 יאיר חסון, שיאן השכר בשירות המדינה: יהודה היס, באתר ynet, 19 באוקטובר 2009 בג"ץ 7473/01 פלוני נגד הנהלת המכון לרפואה באבו כביר ופרופ' יהודה היס, מנהל המכון, ניתן ב-10.3.2002 5340/03 ליה עטרה בן צבי ואחרים נגד יהודה היס ואחרים, ניתן ב-11.3.2008. עתירה לדיון חוזר נדחתה (דנ"א 5636/11) דן אבן, הפתולוג הראשי היס השתמש באיברי חייל מת ללא אישור; הוא והמדינה ישלמו כ-1.5 מיליון שקל פיצויים להורים, באתר הארץ, 23 באוקטובר 2009 אתר חדשות ערוץ 2, ‏פרשת האיברים: פיצויים של כ-300 אלף שקל לאחיו של דודו טופז, באתר גלובס, 12 באוגוסט 2013